Diari Oficial de la Generalitat Valenciana


Sumari del DOGV 6770, del 09-05-2012 (2012/4230)

Notificació de la interlocutòria dictada en el juí d'execució de titol judicial número 261/2009.
------------------------------------------------------------------------------------------------

### Dades del document

Número de DOGV
:   6770

Data del DOGV
:   09-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4230


Organisme emissor
:   Jutjat d'Instrucció Número 0 de Torrent

Tipus de document
:   Anunci

Notificació de la interlocutòria dictada en el juí d'execució de titol judicial número 261/2009. [2012/4230]  
Execució de títols judicials 000261/2009  
De: Ignacio Miquel Royo.  
Procurador: Rafael Francisco Alario Mont.  
Contra: Yennis Milagros Reyes Góngora.  
Procurador/a: -  
Raquel Ibáñez Sánchez, secretària judicial del Jutjat d'Instrucció número 3 de Torrent (antic Mixt número 6 de Torrent), faig saber:   
  
Que en este procediment d'execució de títol judicial (sol·licitud de reconeixement de sentència estrangera de divorci), seguit a instàncies d'Ignacio Miquel Royo, amb el NIF 52157308H, contra Yennis Milagros Reyes Góngora, s'ha dictat la interlocutòria que, literalment, és com segueix:  
«Interlocutòria 72/2012   
Torrent, 13 de març de 2012   
Fets  
Primer. El procurador Rafael Alario Mont va presentar, en nom i representació d'Ignacio Miquel Royo, en data 9 de març de 2009, la sol·licitud d'execució de resolució estrangera de divorci, en concret de la sentència dictada, en data 26 d'abril de 2007, pel Tribunal Popular Plaza de la Revolución de Ciudad Habana en les actuacions de divorci 1276/2006, per la qual es va declarar dissolt el matrimoni entre el seu representat, Ignacio Miquel Royo, i Yennis Milagros Reyes Góngora, la qual va restar ferma en data 9 de maig de 2007.  
Segon. Traslladat l'expedient al Ministeri Fiscal, va al·legar que no s'oposava a res ja que, malgrat que la sentència es va dictar en rebel·lia d'Ignacio Miquel Royo, sol·licitant d'este expedient, este accepta la resolució i és ell mateix qui sol·licita que es convalide a Espanya.  
  
Tercer. En el procediment es van realitzar nombroses diligències tendents a la localització de Yennis Milagros Reyes Góngora amb la finalitat de traslladar este expedient a fi que al·legara a l'efecte, dins del termini legal de nou dies, el que més li convinguera, les quals van resultar infructuoses. Finalment, va ser citada a termini mitjançant edictes.  
  
Fonaments jurídics  
Primer. En virtut del que s'ha exposat i sol·licitat en este Jutjat, el dictat de la resolució que dispose l'exequatur de la sentència dictada en data 26 d'abril de 2007 pel Tribunal Popular Plaza de la Revolución de Ciudad Habana en les actuacions de divorci 1276/2006, per la qual es va declarar dissolt el matrimoni entre el seu representat, Ignacio Miquel Royo, i Yennis Milagros Reyes Góngora, i que dispose així mateix que es lliure un certificat de la interlocutòria a l'encarregat del Registre Civil de Madrid perquè l'anote en la inscripció de matrimoni d'Ignacio Miquel Royo i Yennis Milagros Reyes Góngora, es va tramitar l'expedient d'acord amb la legislació que hi ha a este efecte.   
És doctrina reiterada del Tribunal Suprem la que indica, amb relació a la naturalesa del procediment tendent a obtindre l'exequatur d'una resolució estrangera, que el que estableixen els articles 951 i següents de la Llei d'Enjudiciament Civil és merament homologador dels efectes que se'n puguen derivar i, per tant, se circumscriu al pronunciament merament declaratiu sobre el seu reconeixement i sobre l'executorietat d'esta, si és que conté pronunciaments susceptibles d'execució forçosa. A este fi s'ordena la verificació de determinats pressupòsits de caràcter netament processal als quals es condiciona el reconeixement i la declaració d'executivitat, i s'impedeix que el jutge o tribunal de l'exequatur puga en esta seu revisar el fons de l'assumpte, ja pel que fa a la determinació de la llei aplicable materialment, ja respecte de l'aplicació en si mateix d'esta, sense més excepcions que les que puga establir el control de l'ordre públic intern, salvant les particulars previsions normatives contingudes en certs convenis internacionals sobre la matèria pel que fa al control de la competència legislativa (actuacions de 3 desembre i 24 desembre de 1996, 9 de juny i 24 de novembre de 1998), i és este, per tant, el marc en què s'haurà d'analitzar la qüestió plantejada,   
  
Segon. Estableix l'article 954 de la Llei d'Enjudiciament Civil de 1881, vigent en esta matèria, que si no hi ha tractat especial amb la nació en la qual s'ha pronunciat, i aplicant el principi de reciprocitat, les executòries tindran força a Espanya si compleixen les circumstàncies següents: 1. Que l'executòria haja sigut dictada a conseqüència de l'exercici d'una acció personal. 2. Que no haja sigut dictada en rebel·lia. 3. Que l'obligació per al compliment de la qual s'haja procedit siga lícita a Espanya. 4. Que la carta executòria tinga els requisits necessaris a la nació en què s'haja dictat per a ser considerada com a autèntica, i els que les lleis espanyoles requerisquen perquè faça fe a Espanya.   
  
Amb el compliment de tots estos requisits, vista la documental que consta en la causa que acredita l'autenticitat de la resolució que es pretén executar, on consta únicament com a obstacle el fet que la sentència fóra dictada en rebel·lia d'Ignacio Miquel Royo, sent-ne este el sol·licitant d'este expedient, que este mateix accepta la resolució i és qui sol·licita que es convalide a Espanya la resolució, és per això que acorde convalidar esta resolució en la forma que es dirà en la part dispositiva de l'actual resolució, i això també malgrat la falta d'al·legacions de Yennis Milagros Reyes Góngora, que no ha pogut ser localitzada i a la qual s'ha donat compte de la litispendència del procediment mitjançant edictes, ja que esta va ser la que va instar el procediment de divorci a Cuba i que va continuar fins a la seua fermesa malgrat la declaració de rebel·lia en el mateix del hui instant de l'execució, Ignacio Miquel Royo.  
  
Atés el que s'ha exposat.  
Dispose  
Declare el reconeixement de la següent executòria: sentència dictada en data 26 d'abril de 2007 pel Tribunal Popular Plaza de la Revolución de Ciudad Habana en les actuacions de divorci 1276/2006, per la qual es va declarar dissolt el matrimoni entre Ignacio Miquel Royo i Yennis Milagros Reyes Góngora, i així mateix dispose expedir un certificat de la interlocutòria a l'encarregat del Registre Civil de Madrid perquè anote esta resolució en la inscripció de matrimoni d'Ignacio Miquel Royo i Yennis Milagros Reyes Góngora.  
Notifiqueu esta resolució i feu saber que esta no és ferma atés que s'hi pot interposar un recurs d'apel·lació dins del termini de 20 dies hàbils.  
Així, mitjançant esta interlocutòria, ho pronuncie, mane i firme, Núria Vañó Hurtado, magistrada jutgessa del Jutjat d'Instrucció número 3 de Torrent. En done fe».  
I atés que la demandada esmentada, Yennis Milagros Reyes Góngora, es troba en parador desconegut, expedisc este edicte a fi que valga de notificació de forma deguda.  
  
Torrent, 14 de març de 2012.- La secretària judicial: Raquel Ibáñez Sánchez.